
 16.3.2022
 BG
 Официален вестник на Европейския съюз
 L 88/15
 РЕГЛАМЕНТ ЗА ИЗПЪЛНЕНИЕ (ЕС) 2022/432 НА СЪВЕТА
 от 15 март 2022 година
 за изменение на Регламент за изпълнение (ЕС) No 282/2011 по отношение на удостоверението за освобождаване от ДДС и/или акциз
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 397 от нея,
 като взе предвид предложението на Европейската комисия,
 като има предвид, че:
 (1)
 Директива 2006/112/ЕО и Директива 2008/118/ЕО на Съвета (2) бяха изменени с Директива (ЕС) 2019/2235 на Съвета (3), с която бяха въведени освобождавания от ДДС и акциз за отбранителни дейности, предприети в рамките на Съюза. Беше предвидено тези освобождавания да се прилагат от държавите членки, считано от 1 юли 2022 г.
 (2)
 Директива 2006/112/ЕО беше допълнително изменена с Директива (ЕС) 2021/1159 на Съвета (4), с която бяха въведени нови освобождавания от ДДС във връзка с мерките, предприети на равнището на Съюза в отговор на пандемията от COVID-19. С оглед на неотложния характер на ситуацията, свързана с пандемията от COVID-19, тези освобождавания трябваше да се прилагат от държавите членки с обратно действие от 1 януари 2021 г.
 (3)
 Удостоверението за освобождаване от ДДС и /или от акциз, предвидено в приложение II към Регламент за изпълнение (ЕС) No 282/2011 на Съвета (5) („удостоверението“)чиято роля е да потвърждава, че дадена сделка попада в обхвата на освобождаването от ДДС и/или акциз съгласно член 151 от Директива 2006/112/ЕО. За да се даде възможност на държавите членки да прилагат по еднакъв начин новото освобождаване от ДДС за отбранителните дейности, предприети в рамките на Съюза и новите освобождавания от ДДС във връзка с мерките, предприети на равнището на Съюза в отговор на пандемията от COVID-19, посоченото удостоверение следва да бъде изменено.
 (4)
 Що се отнася до новите освобождавания от ДДС във връзка с мерките, предприети на равнището на Съюза в отговор на пандемията от COVID-19, удостоверението следва да бъде изменено, за да включва като правоимащ орган Комисията или всяка агенция или орган, създадени съгласно правото на Съюза, когато Комисията или тази агенция или орган изпълняват своите задачи в отговор на пандемията от COVID-19. За да се избегне ненужната административна тежест в случаите когато освободените доставки, които вече са били обработени при използване на настоящата версия на удостоверението, е целесъобразно удостоверението, изменено с настоящия регламент, да не се прилага с обратно действие.
 (5)
 Що се отнася до новото освобождаване от ДДС за отбранителните дейности, предприети в рамките на Съюза, удостоверението следва да бъде изменено, за да включва като правоимащи органи Комисията или всяка агенция или орган, създадени съгласно правото на Съюза, когато Комисията или тази агенция или орган изпълняват своите задачи в отговор на пандемията от COVID-19, и въоръжените сили на държава членка, която участва в дейност на Съюза в рамките на общата политика за сигурност и отбрана (ОПСО). За тази цел и в съответствие с началната дата на прилагане на законовите, подзаконовите и административните разпоредби,